open-index/open-wikipedia-markdown huggingface dataset:
RK Goražde

**RK Goražde** je rukometni klub iz Goražda, Bosna i Hercegovina. Takmiči se u Premijer ligi, prvom rangu bosanskohercegovačkog rukometa.

## Historija
Osnovan je 1957. pod imenom RK Radnički da bi 1996. promijenio ime u MRK Goražde. Najveći uspjeh kluba u seniorskoj konkurenciji je osvajanje Kupa Bosne i Hercegovine u sezoni 2011/12.

## Uspjesi
* **Kup BiH**
****Datoteka:Cup Winner.png (1)**: 2012.

## Reference
## Vanjski linkovi 
*RK Goražde na sportsport.ba

Kategorija:Rukometni klubovi osnovani 1957.
Kategorija:Rukometni klubovi u Bosni i Hercegovini
Kategorija:Sport u Goraždu
Depozit

**Depoziti** su deponovana (uložena) novčana sredstva kod banke ili drugog lica za obezbjeđenje ili *učvršćenje* određenih poslovnih aktivnosti. Depozit je transakcija koja uključuje prenos novca drugoj strani na čuvanje. Međutim, depozit se može odnositi na dio novca koji se koristi kao obezbjeđenje ili obezbjeđenje za isporuku robe. 

Razlika između depozita po viđenju i oročenog depozita je:

*po viđenju (a vista depoziti): vlastita sredstva na računu drugog lica (banke) kod koje pravno lice ima otvoren žiro-račun. Ovi depoziti su uglavnom bez kamata, ali vlasnik sredstava može ugovoriti određenu kamatu koju mu je banka dužna plaćati. 

*oročeni: ovdje moraju biti poznati: razlozi oročenja, rokovi, kamata.

Oročeni depozit se u pravilu ne može razročiti. To je moguće samo ako su saglasne obje strane. U tom slučaju se ugovorne strane dogovaraju o uslovima razročenja ili su ti uslovi već definisani u ugovoru o oročenju. 

Depozit može biti oročen:

*kratkoročno: rok oročenja do 12 mjeseci

*dugoročno: rok oročenja preko 12 mjeseci

## Također pogledajte 
Poklad
Kategorija:Ekonomski pojmovi
Kategorija:Finansijske usluge
NBA 1981/1982.

**NBA sezona 1981-82** je bila 36. sezona NBA lige. 
	
## Konačni poredak 
#### Istočna konferencija
| width="50%" valign="top" |

|}

#### Zapadna konferencija
| width="50%" valign="top" |

|}

*D - dobivene utakmice
*I - izgubljene utakmice
*% - omjer u procentima
*Z – zaostatak
***Š** – šampioni

## Reference 
Kategorija:NBA sezone
Kaucija

**Kaucija** je :

#	svaka vrsta ličnog ili realnog jamstva za izvršenje neke obaveze
#	jamstvo koje treća lica daju banci prilikom dodjeljivanja bankarskog kredita (zajmova) nekom od klijenata banke 
#	kada dužnik daje povjeriocu izvjesnu sumu novaca (ili drugih zamjenjivih stvari) kao garanciju da će izvršiti svoju ugovornu obavezu

Kaucija se razlikuje od jamstva i zaloga. Jemstvo je, naime, tuđa lična obaveza, a zalog se daje za pojačanje sigurnosti novčanog duga.

## Reference 
## Vanjski linkovi 
Kategorija:Pravo
Kategorija:Ekonomija
Kapara

**Kapara** je određeni iznos novca ili drugih zamjenjivih stvari koje jedna ugovorna strana daje drugoj ugovornoj strani kao znak da je ugovor  zaključen i u cilju obezbjeđenja izvršenja ugovora.

Kapara je vrlo slična kauciji, ali postoji i niz razlika.

Posljedice kapare u određenim situacijama su sljedeće:

**Ugovor u cijelosti izvršen*: kapara se vraća strani koja je kaparu dala ili se uračunava u cijenu ispunjenja (faktičko pitanje).
**Ugovor djelomično izvršen*:  savjesna strana ne može zadržati kaparu, već može tražiti potpuno ispunjenje ugovora i naknadu štete ili može tražiti naknadu štete.
**Ugovor nije izvršen*:
:Ako neizvršenje nije skrivila nijedna strana, kapara se vraća.
:Ako su odgovorne obje strane, kapara se vraća.
:Ako je za neizvršenje ugovora odgovorna strana koja je dala kaparu, druga strana ima 2 mogućnosti:tražiti ispunjenje ugovora ako je to moguće i naknadu štete ili zadržati kaparu.
:Ako je za neizvršenje kriva osoba koja je primila kaparu, druga strana ima 3 mogućnosti:tražiti ispunjenje ugovora i naknadu štete, odustati od ugovora i tražiti naknadu štete ili odustati od ugovora i tražiti kaparu u dvostrkom iznosu.

## Reference 
## Vanjski linkovi 
Kategorija:Ekonomski pojmovi
Kategorija:Lične finansije
Koncesija

**Koncesija** je pravo obavljanja privrednih djelatnosti korištenjem prirodnog bogatstva tj. dobra u općoj upotrebi i obavljanje djelatnosti od općeg interesa određenih Zakonom o koncesijama.

Dva ključna pojma koja se vežu za koncesiju su:

Koncesor: nadležno ministarstvo ili organ vlasti u državi, kojeg odredi Vlada kao nadležnog za dodjelu koncesije.

Koncesionar: pravno lice osnovano u skladu sa važećim zakonskim popisima u vlasništvu domaćeg ili stranog lica kome se dodjeljuje koncesija i koje izvršava ugovor o koncesiji u skladu sa zakonom.

Elemenati na osnovu kojih se utvrđuje vrijednost koncesije su:

*vrijeme korištenja koncesije
*eksploatacija površine prirodnog bogatstva
*količina iskorištenosti koncesionog prava.

## Reference 
## Vanjski linkovi 
Kategorija:Ekonomija
Deflacija

**Deflacija** je opći pad cijena, često uzrokovan smanjenjem količine novca u opticaju i nabavke kredita. Također može biti uzrokovana smanjenjem potrošnje vlade, lične i investicione. Suprotna inflaciji, deflacija ima za posljedicu povećanje nezaposlenosti pošto je smanjena potražnja na tržištu, što dovodi do ekonomske depresije. Centralne banke pokušavaju da zaustave snažnu deflaciju, isto tako i snažnu inflaciju, pokušavajući da spriječi na minimum nekontrolirani pad cijena.
Također, deflacija uzrokuje povećanje vrijednosti novčane jedinice. 
To znači da se s manjom količinom novca može kupiti ista ili veća količina robe.
Kratkoročni pad cijena ne može se okarakterizirati kao deflacija. Umjesto toga, treba da bude kontinuirani pad cijena u roku od jedne ili više godina da bi se moglo zaključiti da ekonomija pati od deflacije. Naprimjer, u Japanu, koji je iskusio najdužu deflaciju poslije Drugog svjetskog rata, trebalo je nekoliko godina da izađu iz perioda deflacije.

## Deflacija u svjetskim ekonomijama 
### Velika Britanija 
Dosad najduži zabilježeni periodi deflacije u Velikoj Britaniji su se desili između 1884. - 1887. i drugi put između 1926. - 1933. Ovo su bili periodi stagnacije i visoke stope nezaposlenosti.

### Japan 
Deflacija, koja je u Japanu započela sa ranim 1990-im, je bila rezultat i kombinacija različitih ekonomskih i demografskih neusklađenosti. Glavni uzrok je bio pad cijena nekretnina, investicije u neisplative kompanije, produženje dugova nelikvidnim bankama, itd. Također, zbog učešća velikih banaka u posuđivanju pod velikim rizikom, žitelji Japana više vole da investiraju svoju ušteđevinu u kupovinu vladinih obveznica nego depozitati novac na bankovne račune, dodatno gurajući ovakve banke ka nelikvidnosti. Još jedan zabrinjavajući činilac je japanska negativno balansirana demografija. Veliki dio japanskog stanovništva sačinjavaju osobe starije od 60 godina. Na ovaj način procenat smrtnosti raste što premašuje stopu prirodnog priraštaja. U januaru 2014. Japan je zvanično izašao iz stanja deflacije sa mogućnošću da se deflacija vrati, ukoliko plate ne budu rasle brže od cijena. Tokom 2013. godine, cijene u Japanu su rasle za više od jedan posto.

## Također pogledajte 
* Inflacija
* New Deal
* Velika depresija

## Reference 
* *Deflacija* na Economic History
* *Deflacija* na Investopedia.com
* *Deflacija* na Buzzle.com
* '' na danas.org

Kategorija:Ekonomski pojmovi
Kategorija:Inflacija
Porez na dobit

Privredna društva svoj rezultat poslovanja iskazuju kao dobit ili gubitak.

Cilj njihovog poslovanja jeste ostvarenje dobiti. Ta dobit podliježe obavezi plaćanja poreza na dobit.

Poreski obveznici ovog poreza su:

#privredna društva
#banke i druge finansijske institucije
#društva za osiguranje i reosiguranje imovine i lica
#zadruge i zadružne organizacije
#ustanove koje prodajom proizvoda i usluga na tržištu ostvaruju dobit.

Dobit privrednog društva se obračunava po principu - Pozitivna razlika prihoda nad rashodima.

Obračunava se u bilansu uspjeha, kao dijelu finansijskog izvještaja.

Neke zemlje imaju poreske zakone koji zahtijevaju od korporacija da plaćaju porez na svoj prihod ostvaren širom svijeta, bez obzira na to gdje je prihod ostvaren. Međutim, većina zemalja ima teritorijalne poreske sisteme, koji zahtijevaju od korporacija da plaćaju porez samo na prihod ostvaren unutar granica zemlje.

Ekonomisti se ne slažu oko toga koliki dio tereta poreza na dobit preduzeća pada na vlasnike, radnike, potrošače i zemljoposjednike, te kako porez na dobit preduzeća utiče na ekonomski rast i ekonomsku nejednakost. Veći dio tereta vjerovatno pada na kapital u velikim otvorenim ekonomijama poput SAD-a. Neke studije stavljaju teret više na rad. Prema jednoj studiji: "Regresijska analiza pokazuje da povećanje granične državne stope poreza na dobit preduzeća za jedan procentni poen smanjuje plate za 0,14 do 0,36 posto." Bilo je i drugih studija. Prema Institutu Adam Smith, "Clausing (2012), Gravelle (2010) i Auerbach (2005), tri najbolja pregleda koja smo pronašli, u osnovi zaključuju da većina poreza pada na kapital, a ne na rad."

## Reference 
## Vanjski linkovi 
* https://taxfoundation.org/blog/why-corporations-pay-no-income-tax/

Kategorija:Porezi
Mikrokreditna organizacija

**Mikrokreditna organizacija** je nedepozitna i neprofitna organizacija čija je osnovna djelatnost davanje mikrokredita socijalno ugroženim licima s ciljem razvoja mikropoduzetništva.

Radi se o kreditnim organizacijama koje nemaju karakter banaka, niti se osnivaju po proceduri banaka. U nekim državama, mikrokreditne organizacije su u nadležnosti Agencije za bankarstvo, obzirom na djelatnost mikrokreditiranja.

Nedepozitna mikrokreditna organizacija podrazumijeva:

* Zabranu vođenja depozitnih poslova, tj. poslova  platnog prometa za druga pravna lica kao što je taj posao povjeren bankama
* Zabranu primanja i čuvanja depozita kao oročene ili neoročene štednje
* Zabrana primanja kamate (jer ne obavljaju depozitne poslove)

## Reference 
## Vanjski linkovi 
Kategorija:Ekonomija
Indirektni porez

Pojam **indirektnog poreza** može imati više od jednog značenja.

U kolokvijalnom smislu, **indirektni porez** poput poreza na promet, posebnih oblika poreza (porez po jedinici), poreza na dodatu vrijednost (PDV) ili poreza na robe i usluge je porez koji se prikuplja putem posrednika (kao što je prodavnica) od osoba koje se smatraju poreskim obveznicima i koje snose krajnje ekonomske posljedice poreza (naprimjer krajnji potrošači). Posrednici u toku prodaje robe ili vršenja usluga popunjavaju izvještaje o povratu poreza i proslijeđuju ih poreznim organima sa zahtjevom za povrat. U ovom smislu, pojam indirektnog poreza je u suprotnosti s pojmom direktnih poreza koji se prikupljaju direktno od strane poreznih organa od osoba (fizičkih i pravnih) na koje se taj porez odnosi. Neki ekonomisti su mišljenja da je "direktni porez onaj koji se ne može prevaliti od strane poreznih obveznika na drugu osobu, dok se indirektni može prevaliti, odnosno indirektni porez plaća neko drugi".

Indirektni porez može povećati cijenu roba i usluga tako da u stvarnosti potrošači plaćaju porez tako što kupuju robu i usluge plaćajući cijenu u kojoj su sadržani indirektni porezi. Primjer bi moglo biti gorivo, alkoholna pića ili cigarete. 

## Također pogledajte 
* Porez na dodatu vrijednost
* Carina

## Reference 
## Vanjski linkovi 
Kategorija:Porezi
Enrico Caruso

**Enrico Caruso** (Napulj, 25. februar 1873. - Napulj, 2. august 1921.), bio je najcjenjeniji italijanski operni tenor s početka 20. stoljeća i jedan od prvih muzičara koji je zabilježio svoj glas na tonskim snimcima.

Pjevao je na svim većim evropskim i američkim operskim pozornicama. Od 1904. godine je prvi tenor opere Metropolitan u New Yorku. Stekao je reputaciju najvećeg tenora svoga vremena. Ostvario je repertoar od 67 uloga lirskog i dramatskog žanra i bio uzoran interpretetator verističkih opera, a pjevao je i italijanske canzone. Majstor je klasičnog italijanskog vokalnog stila i tehnike, a fascinirao je svojim sonarnim izražajnim glasom, jedinstvenim po baršunastoj mekoći timbra.

## Također pogledajte 
* 'O sole mio

## Reference 
## Vanjski linkovi 
* Радиопередача "Э.Карузо и Россия" цикла М.Малькова "Русская музыка звучит в мире"

Kategorija:Rođeni 1873.
Kategorija:Umrli 1921.
Kategorija:Italijanski operski pjevači
Kategorija:Italijanski umjetnici
Maria Callas

**Maria Callas** - (grčki: *Μαρία Κάλλας*; bos *Marija Kalas*; New York, 2. decembar 1923. - Pariz, 16. septembar 1977.), operna pjevačica grčkog porijekla.

## Biografija 
Studirala je na konzervatoriju u Ateni i tamo debitirala 1938. godine sa samo petanest godina. Kao sopran proslavila se kreacijama glavnih uloga u Verdijevim, Donizzettijevim i Puccinijevim operama. Glasom neobičnog opsega i volumena, te izvanrednom vokalnom tehnikom i sposobnošću da se uživi u različite dramske likove i vokalne stilove, ostvarila je mnoštvo jedinstvenih kreacija i potaknula obnovu mnogih zaboravljenih opera. 
 
Znamenita primadona druge polovine 20. vijeka prvi put je snimala još 1949. godine. Snimke arija iz Bellinijeve "Norme" i "Puritanca" i Wagnerove opere "Tristan i Isolda" najavile su svjetsku zvijezdu, premda je njena atenska karijera bila stara već deset godina. U tim godinama se dospjela proslaviti i sa Beethowenovim "Fideliom" i Puccinijevom "Sour Angelika", pa i ulogama u njemačkoj operi i opereti za ratne okupacije Grčke.

Mariu Callas su i obožavali i osporavali, a niti jedan njen javni ili privatni potez nije prošao neprimjećen.

## Vanjski linkovi 
* Oficijelna stranica 

Kategorija:Rođeni 1923.
Kategorija:Umrli 1977.
Kategorija:Biografije, New York
Kategorija:Operski pjevači
Kategorija:Grčki umjetnici
Mustafa-paša Ajaspašić

**Mustafa-paša Ajaspašić** bio je šesti bosanski namjesnik od 22. juna 1593. do 1594.

## Biografija 
Sin je bivšeg velikog vezira Ajas-paše, a bratić tadašnjeg velikog vezira Kodža Sinan-paše. Bio je poznat kao i Sarhoš Mustafa-paša, što bi značilo "pijani Mustafa". Porijeklom je bio Albanac. Na položaju bosanskog namjesnika postavljen je 22. juna 1593. nakon pogibije Gazi Hasan-paše Predojevića. Bitkom kod Siska 1593. počeo je osmansko-austrijski rat, koji će trajati 1606. U to vrijeme austrijska vojska je poslije bitke kod Siska opsjela Petrinju. Tadašnji rumelijski begler-beg, Gazi Hasan-paša Sokolović, sin bivšeg velikog vezira Mehmed-paše Sokolovića, došao je u pomoć Petrinji i, kad su neprijatelji čuli za dolazak vojske, oni su se povukli. U augustu 1593. Mustafa-paša je s Bošnjacima za samo pet dana zauzeo sisačku tvrđavu. Nakon kratkog vremena Austrijanci su drugi put opsjeli Petrinju te su je osvojili i spalili. Vojska koja je čuvala Sisak, vidjevši da je zapaljena tvrđava Petrinja, iste noći digli su u zrak tvrđavu Sisak, a sami su se povukli prema Kostajnici. Mustafa-paša je poslije toga poplijenio Zagrebačku županiju. Sredinom septembra Bošnjaci su se pridružili Sinan-pašinoj vojsci pod Osijekom. U tom pohodu osvojene su tvrđave Vesprim i Palota u Ugarskoj. U novembru 1593. Sinan-paša se vratio s vojskom u Beograd. Za to vrijeme Austrijanci su uspjeli osvojiti Stolni Biograd ili u Ugarskoj. Na proljeće je austrijska vojska napala tvrđavu Ostrogon i, dok su je opsjedali, Mustafa-paša je s begler-begom Temišvara, Girtli Hasan-pašom, napao opsjedatelje. To je dalo hrabrost vojnicima u tvrđavi te su ovi izašli i pobijedili austrijsku vojsku. Nedugo nakon toga, krajem maja ili početkom juna 1594, Mustafa-paša je smijenjen, a na njegovo mjesto imenovan je Mihalidži Ahmed-paša.

## Reference 
* Vedad Biščević, *Bosanski namjesnici osmanskog doba (1463–1878)*, Sarajevo, 2006.
* Salih Sidki Hadžihuseinović, *Povijest Bosne*, knjiga I, Sarajevo, 1999.

Kategorija:Bosna i Hercegovina u Osmanskom Carstvu
Kategorija:Paše
Benvenuto Cellini

[desno|mini|260px| *Zlatni slanik* (sa likovima [Posejdon|Posejdona i Geje, 1540–1543)]]
**Benvenuto Cellini** (Firenca, 3. novembar 1500 – Firenca, 13. februar 1571) bio je italijanski zlatar i kipar.

Radio je u Firenci, Rimu i Parizu kao dvorski zlatar Cosima Medicija, papa i francuskog kralja Francoisea I.

U djelu "Moj život" opisao je svoj život ispunjen ubistvima, krađama, zavišću, bježanjem iz grada u grad i dugogodišnjim tamnovanjem, koje je važno kao dokumentacija za kulturu renesanse. Majstor je sitnih zlatarskih predmeta od kojih se malo sačuvalo. Harmonično spajanje likova i ukras čine ga prvim zlatarom njegova doba. Bavio se medaljastvom i izrađivao matrice za kovani novac.

## Reference 
Cellini, Benvenuto
Cellini, Benvenuto
Kategorija:Rođeni 1500.
Kategorija:Umrli 1571.
Kategorija:Biografije, Firenca
NBA 1979/1980.

**NBA sezona 1979-80** je bila 34. sezona NBA lige. 
	
## Događaji sezone
* NBA liga uvodi pravilo o šutu za tri poena.
* Ekipa Jazza se preseljava iz New Orleansa u  Salt Lake City, u Utahu.	
	
## Konačni poredak 
#### Istočna konferencija
| width="50%" valign="top" |
 
|}

#### Zapadna konferencija
| width="50%" valign="top" |
 
|}

*D - dobivene utakmice
*I - izgubljene utakmice
*% - omjer u procentima
*Z – zaostatak
***Š** – šampioni

## Reference 
Kategorija:NBA sezone
Bill Russell

**William Felton "Bill" Russell** bio je američki košarkaš koji je igrao u NBA ligi u periodu 1956–1969, sve za Boston Celticse. S visinom 206&nbsp;cm igrao je na poziciji centra.

Pet puta dobio je nagradu za najkorisnijeg igrača lige i osvojio čak 11 NBA titula, najviše u historiji NBA. Primljen je u Kuću slavnih 1975.

Preminuo je 31. jula 2022.

## Reference 
## Vanjski linkovi 
* Russellove statistike  na *Basketball Referenceu*
* *NBA.com* o Russellu
* Bill Russell u Kući slavnih

Kategorija:Rođeni 1934.
Kategorija:Umrli 2022.
Kategorija:Biografije, Monroe (Louisiana)
Kategorija:Američki košarkaši
Kategorija:Američki košarkaški treneri
Kategorija:Američki olimpijci
Kategorija:Košarkaši Boston Celticsa
Kategorija:Treneri Boston Celticsa
Kategorija:Kuća slavnih košarke
Kategorija:Košarkaši na Olimpijskim igrama 1956.
Kategorija:Osvajači zlatne medalje na Olimpijskim igrama (SAD)
Kareem Abdul-Jabbar

**Kareem Abdul-Jabbar** (rođen kao **Ferdinand Lewis Alcindor, Jr.**, 16. aprila, 1947. godine u New Yorku, SAD). Sa visinom od 218&nbsp;cm igrao je na poziciji centra. Ime je promijenio kada je prešao na islam. Nastupao je za Univerzitetu UCLA gdje mu je trener bio legendarni Johna Wooden i na univerzitetu je proveo sve 4 godine. Na zadnjoj godini liga je morala izmijeniti pravila radi Jabbara te su zabranili zakucavanja, ali to nije smetalo Jabbaru jer je tada usavršio svoj legendarni sky hook (horok) koji je postao njegov zaštitni znak. 1968 na pik lutriji kao 1 pik biraju ga Milwaukee Bucksi. U svojoj prvoj NBA sezoni izabran je za rookia godina te sezone imao je 28.8 koševa po utakmici. Zajedno sa legendarnim Oscar Robertsonom činio je najboji tadem lige. Već u dugoj Jabbarovoj sezoni osvojili su NBA prsten. 1975 prelazi u Lakerse gdje osvaja još 5 prstenova u tandemu sa Magicom. 1988/89 je oproštajna godina Jabara. Lakersi su penzionisali njegov dres sa brojem 33 koji se nalazi u Sample Centru sa ostalim Velikanima kluba. Danas radi kao jedan od pomoćnika Lakersima gdje svoje znanje pokazuje Bynum ostalim centrima Lakersa.

U Kuću slavnih košarka je primljen 15. maja 1995. U karijeri je postigao 38.387 poena, po čemu je dugo bio na vrhu vječne liste dok ga 2023. nije pretekao LeBron James. Triput je izabran za univerzitetskog igrača godine, šest puta za najkorisnijeg igrača te šest puta za najkorisnijeg igrača finalne serije.

## Reference 
## Vanjski linkovi 
* Službeni sajt
* Abdul-Jabbarove NBA statistike 
* Biografija na *NBA.com*
* Abdul-Jabbar u Košarkaškoj Kući slavnih

Kategorija:Rođeni 1947.
Kategorija:Živi ljudi
Kategorija:Biografije, New York
Kategorija:Američki košarkaši
Kategorija:Košarkaši Milwaukee Bucksa
Kategorija:Košarkaši Los Angeles Lakersa
Kategorija:Kuća slavnih košarke
Kategorija:Konvertiti na islam s katoličanstva
A Matter of Life and Death

***A Matter of Life and Death*** četrnaesti je studijski album britanske heavy metal grupe Iron Maiden. Diskografska kuća EMI Records objavila ga je 25. augusta 2006.

## O albumu
Glavne teme albuma su rat i vjera. Naslov "A Matter of Life and Death" (Pitanje života i smrti) je također povezan s temom rata, jer je dobio ime po filmu iz 1946. godine čiji je glavni lik pilot iz Drugog svjetskog rata.

## Pjesme 
* *1*. Different World (04:18)
* *2*. These Colours Dont Run (06:52)
* *3*. Brighter than a Thousand Suns (08:44)
* *4*. The Pilgrim (05:07)
* *5*. The Longest Day (07:48)
* *6*. Out of the Shadows (05:36)
* *7*. The Reincarnation of Benjamin Breeg (07:21)
* *8*. For the Greater Good of God (09:24)
* *9*. Lord of Light (07:23)
* *10*. The Legacy (09:20)

## Postava 
* Bruce Dickinson - Vokal
* Steve Harris - Bas
* Dave Murray - Gitara
* Adrian Smith - Gitara
* Janick Gers - Gitara
* Nicko McBrain - Bubnjevi

## Reference 
## Vanjski linkovi 
* http://www.ironmaiden.com/iron-maiden-announce-special-album-format.html 

Kategorija:Albumi Iron Maidena
Kategorija:Albumi iz 2006.
Junus-paša

**Junus-paša** bio je osmanlijski državnik, veliki vezir Osmanskog Carstva i bosanski sandžak-beg od 1513. do 1515, kada je smijenjen sa položaja. Godine 1517. imenovan je velikim vezirom, da bi 13. septembra iste godine bio pogubljen.

Vrijeme u kojem je Junus-paša obavljao visoke funkcije u Osmanskom Carstvu poznato je i kao vrijeme velikog bošnjačkog utjecaja na dvoru. Samim tim su brojni Junus-pašini prethodnici i nasljednici na funkciji velikog vezira bili Bošnjaci. Dok je bio bosanski sandžak-beg, osvojio je tvrđave Tijesnu i Sokol 1513, a sljedeće godine sa bosanskom vojskom pridružio se osmanskoj vojsci u Anadoliji, gdje su nakon toga ratovali protiv Perzije.

Kao sandžak-beg Bosne, dao je sagraditi džamiju u Žepi. Iza sebe je ostavio brojne vakufe, od kojih je najpoznatiji njegova džamija, poznata i kao Kuršumlija, u Tarakliju u Anadoliji.

## Reference 
* Vedad Bišćević, *Bosanski namjesnici osmanskog doba (1463–1878)*, Sarajevo, 2006.
* Salih Sidki Hadžihuseinović Muvekit, *Povijest Bosne*, knjiga I, Sarajevo, 1999.

Kategorija:Bosanski sandžak-begovi
Kategorija:Veliki veziri Osmanskog Carstva
Mladen I Šubić

**Mladen I Šubić Bribirski** je bio jedan od najistaknutijih članova bribirske plemićke loze iz sjeverne Dalmacije na prijelazu iz 13. u 14. stoljeće. Bio je sin Stjepka II Šubića Bribirskog i mlađi brat moćnog hrvatskog bana Pavla I Šubića Bribirskog.

Historičari smatraju da je 1298. hrvatski ban Pavao, ne zna se da li milom ili silom, postao gospodar i u Bosni. Ovakav zaključak stvoren je na osnovu podataka jedne povelje od 7. aprila 1299. U njoj napuljski kralj Karlo II potvrđuje bosanskom knez Hrvatinu Stjepaniću″ i njegovu rodu dolnje kraje bosanske za sva vremena″. Tako je Pavao došao do Bosne i Donjih krajeva. Ali, Bosnu nije zadržao za sebe, nego ju je dao na upravu bratu Mladenu I, kojemu također podieli naslov bana bosanskoga«.
 
Hrvatin je jedini bosanski velikaš koji je priznao Pavla, pa se s pravom sumnja da su Bribirci već tada imali pod svojom vlašću neki znatniji dio bosanske teritorije osim Donjih krajeva, gde je vrhovnu vlast priznao lokalni vlastelin knez Hrvatin Stjepanić.

Odnos Bribiraca i Hrvatinića jednak je odnosu ″između seniorske i vazalne porodice″, a tri međusobna ugovora znače ″postepeno proširivanje jemstva Hrvatinićima″. Nema izvornih podataka da su Bribirci ″skupo plaćali za priznavanje svoje vlasti u Bosni« i ostaloj bosanskoj vlasteli″, osim Hrvatinićima.

Pavao s čitavom obitelji u početku 1301. g.upriličio je sastanak u Skradinu sa knezom Hrvatinom. da bi od svoje strane nagradili »plemenitog muža Hrvatina, pokojnog Stjepana kneza Donjih krajeva Bosne«. Sačuvana je Pavlova »zavjernica« u kojoj naziva se »banus Croatorum pa se ne može zaključiti da ima vlast u Bosnom.,

U martu 1304. g.u Splitu dolazi do drugoga sastanka izmeu Bribiraca (Pavao, banus Croatorum i Mladin, banus bosnensis)i Hrvatina. Međutim, ni taj novi ugovor između Bribiraca i Hrvoja nije svjedočanstvo da je Mladin I zaista uspio potisnuti Stjepana I s banstva, iako su sukobi na Drini svršili u njegovu korist. U prilog takvoj pretpostavci mogla bi govoriti i činjenica da je iste 1304. godine Mladin I ubijen u Bosni u sukobu sa patarenima.

Šubići se sastaju 21. februara 1305. godine ponovno u crkvi sv. Marije u Skradinu da bi se iznova, u novom dogovoru, zakleli knezu Hrvatinu.

Naslijedio ga je nećak Mladen II Šubić, najstariji sin Pavla I.

## Literatura 
* Sima Ćirković, SKZ, Beograd 1964 -Istorija srednjovekovne bosanske države, 
* Vjekoslav Klaić, Poviest Bosne
* Nada Klaić, Zagreb : Eminex, 1994. -Srednjovjekovna Bosna

## Reference 
## Također pogledajte 
* Hrvatinići
* Bribirski (Šubići)
* Spisak bosanskih kraljeva

Mladen I
Kategorija:Hrvatske vojskovođe
Kategorija:Bosanski banovi
Kategorija:Historija Hrvatske
Gurdži Mehmed-paša

**Gurdži Mehmed-paša** je porijeklom iz Kefe. Kada je smijenjen s položaja u Egiptu, dodijeljen mu je Bosanski ejalet. U vrijeme njegovog namjesnikovanja, u Bosni je harala epidemija kuge. U međuvremenu, Osmanska carevina je sklopila mir sa Austrijom 1606. godine, završivši s time rat koji je započeo još 1593. godine. Dok je Gurdži Mehmed-paša bio namjesnik Bosne, ništa se značajno nije dešavalo.

## Reference 
*Biščević Vedad, "Bosanski namjesnici Osmanskog doba (1463-1878)" Sarajevo, 2006.

Kategorija:Bosna i Hercegovina u Osmanskom Carstvu
Kategorija:Paše
Zelinja Srednja

**Zelinja Srednja** je naseljeno mjesto u gradu Gradačcu, Bosna i Hercegovina.

## Geografija 
Zelinja Srednja je najzapadniji dio općine Gradačac, i od grada Gradačca je udaljena 17 kilometara. Naselje je smješteno između obronaka Mediđskog i Samar brda. Sastoji se od 7 zaseoka i to: Kamenjani, Rijeka, Habibovići, Samar, Seperovivći, Subašići i Mujkići. Kroz naselje protiče rijeka Zeljinka.

## Stanovništvo 
## Kultura 
U naselju se nalazi Osnovna škola i Dom kulture u kojem se nalaze čitaonica, sala za zabavu i drugi sadržaji.

## Sport 
Naselje je opremljeno malonogometnim poligonom sa rasvjetom i koševima za košarku. Od 2008. godine svakog ljeta igra se tradicionalna liga u malom nogometu.

## Reference 
## Vanjski linkovi 
* Zvanični sajt grada Gradačca
NBA 1976/1977.

**NBA sezona 1976-77** je bila 31. sezona NBA lige. 
	
## Događaji sezone
*Poslije raspada konkurentne ABA lige, NBA ligi su pristupila 4 nova kluba New York Nets, Indiana Pacers, San Antonio Spurs, i  Denver Nuggets. Ovim se NBA liga proširuje na 22 kluba.
* NBA doigravanje se proširuje sa 5 klubova po konferenciji na 6. 
			
## Konačni poredak 
#### Istočna konferencija
| width="50%" valign="top" |

|}

#### Zapadna konferencija
| width="50%" valign="top" |

|}

*D - dobivene utakmice
*I - izgubljene utakmice
*% - omjer u procentima
*Z – zaostatak
***Š** – šampioni

## Reference 
Kategorija:NBA sezone
NBA 1975/1976.

**NBA sezona 1975-76** je bila 30. sezona NBA lige. 
	
## Događaji sezone
* Larry O'Brien započinje mandat kao treći po redu komesar NBA lige.
* **Kansas City-Omaha Kings** su preimenovani u **Kansas City Kings**.
			
## Konačni poredak 
#### Istočna konferencija
| width="50%" valign="top" |

|}

#### Zapadna konferencija
| width="50%" valign="top" |

|}

*D - dobivene utakmice
*I - izgubljene utakmice
*% - omjer u procentima
*Z – zaostatak
***Š** – šampioni

## Reference 
Kategorija:NBA sezone
NBA 1973/1974.

**NBA sezona 1973-74** je bila 28. sezona NBA lige. 
	
## Događaji sezone
* Klub **Baltimore Bullets** je preseljen u Washington, D.C. i postali su **Capital Bullets**.		
* Blokade se priznaju kao zvanična statistika NBA lige.

## Konačni poredak 
#### Istočna konferencija
| width="50%" valign="top" |
 
|}

#### Zapadna konferencija
| width="50%" valign="top" |
 
|}

*D - dobivene utakmice
*I - izgubljene utakmice
*% - omjer u procentima
*Z – zaostatak
***Š** – šampioni

## Reference 
Kategorija:NBA sezone
Hodaverdi-paša

**Hodaverdi-paša** je imenovan Bosanskim begler-begom u novembru 1597. U to vrijeme Osmansko Carstvo je ratovalo protiv Austrije. Čim je došao u Bosnu dobio je naredbu da sa bosanskom vojskom krene prema Budimu, da bi je osigurao. Kad je namjeravao logorovati u Peštanskom polju, bez uzroka je smijenjen sa položaja u Bosni, dok je na njegovo mjesto postavljen Idris-paša. Na položaju bosanskog valije se održao svega pet mjeseci.

## Reference 
### Izvori 
*Hadžihuseinović Salih Sidki Muvekit, "Povijest Bosne - I Knjiga" Sarajevo, 1999.

Kategorija:Bosna i Hercegovina u Osmanskom Carstvu
Kategorija:Paše
Feriz-beg

**Feriz-beg** je bosanski sandžak-beg i jedan je od slavnih vojskovođa sultana Bajazida II (vl. 1481–1512). O njegovom porijeklu postoje različita mišljenja. Po jednima je bošnjačkog porijekla, a po drugima je pripadao slavnoj osmanlijskoj porodici, grčkog porijekla, Mihaloglu. Dok je bio Skadarski sandžak-beg, Feriz-beg se proslavio u vojnim pohodima protiv Mletačke republike. Godine 1496, on je imenovan sandžak-begom Bosne i na toj je dužnosti ostao do 1498. godine. Sedam godina kasnije, on će ponovo biti postavljen za bosanskog sandžak-bega, gdje je namjesnikovao sve do 1512. godine. Dok je bio sandžak-beg Bosne, on je s Dubrovnikom održavao srdačne veze izmjenjujući darove. Dubrovčani su mu slali zidare i druge majstore da, uz domaće, rade na građevinama, što ih je on gradio. U hronikama nije zapisano da je za vrijeme Feriz-begovog upravljanja bilo kakvih ratova, upada akindžija ili napada. Šta je bilo s Feriz-begom nakon odlaska iz Bosne, nije poznato, ali se zna da je umro prije 1526. godine, jer se u ovoj godini spominje u jednoj vakufnami kao rahmetli.

## Zadužbine Feriz-bega u Bosni 
Kad je prvi put imenovan bosanskim sandžak-begom, podigao je jednu česmu, koju je obećao svom prethodniku Jahja-paši da će podići pred njegovom džamijom. Jedan krak pitke vode, koju je doveo sa Sedrenika, do nje je proveo. Kad je po drugi put došao da upravlja u Bosni, 1505. godine, on je dao sagraditi hamam 1509. godine na Baščaršiji, kojeg je uvakufio za svoju medresu. Ovaj hamam je imao muško i žensko odjeljenje kao i Isa-begov. Pošto zakupnina nije bila dovoljna za njegovo održavanje, prestao je raditi i stoga je postao podložan rušenju, da bi dugo bio ruševan više od dvije trećine. Ovaj hamam je konačno srušen uoči Prvog Svjetskog rata.
Poslije hamama, on je dao sagraditi prije 1512. godine, prvu medresu u Sarajevu u "Hubjar-aginoj mahali", po kojoj je bio prozvan i jedan dio Sarajeva "Medreseta". To je bila najstarija škola ove vrste u Sarajevu, a propala je u požaru 1697. godine. Oko kupališta sagradio je više magaza i dućana, i to je sve uvakufio za izdržavanje medrese. Blizu vrela Sedrenik u Muzderiji pod Panjinom Kulom, imao je prostran ljetnikovac koji je prozvan "Pašini konaci". Zna se da je ostavio vakufa u Carigradu, a valjda i po koju zadužbinu.

## Reference 
*Bišćević Vedad, "Bosanski namjesnici Osmanskog doba (1463-1878)" Sarajevo, 2006.
*Hadžihuseinović Salih Sidki Muvekit, "Povijest Bosne - I Knjiga" Sarajevo, 1999.

Kategorija:Bosanski sandžak-begovi
Kategorija:Skadarski sandžak-begovi
Eleonora Duse

**Eleonora Duse** (Vigevano, 3. oktobar 1858 – Pittsburg, 21. april 1924) je italijanska glumica.

U 66. godini, teško bolesna od tuberkuloze, zadivila je svjetsku javnost iznenadnim gostovanjem u Pragu i Pittsburgu. Godinama usamljena i daleko od pozornice vratila se na scenu trijumfalno, ali posljednji put. Kao protagonistica u drami *"Zatvorena vrata"* glumila je sjedeći, a govorila promuklim jedva čujnim glasom, da bi zadnju snagu svojih razjedenih pluća čuvala za svršetak, kada je znamenitim scenskim krikom očajnički zavapila: *"Sama! Sama!"*. Kraj predstave poistovjetio se i s krajem njenog burnog i slavnog života. 

Zagušena kašljem, umrla je u hotelskoj sobi u Pittsburgu.

Duse, Eleonora
Duse, Eleonora
Idris-paša

**Idris-paša** je imenovan bosanskim begler-begom u aprilu 1597. godine. Nekoliko puta je tvrđava Tata ili Tatabanja u Mađarskoj bila osvajana od osmanlija, ali svaki bi je put austrijska vojska ponovo osvojila. Tada je odlučeno da se novi ratni pohod usmjeri prema navedenoj tvrđavi. Serdar ili glavni zapovjednik osmanske vojske, Saturdži Mehmed-paša je pokrenuo vojsku u maju, 1597. godine iz Istanbula prema Beogradu. Idris-paša je u međuvremenu digao bosansku vojsku ispod Budima, gdje se nalazio na osiguranju te tvrđave, pa se pridružio serdaru Saturdži Mehmed-paši kod Zemuna. Međutim dok se osmanska vojska spremala za osvajanje tvrđave Tate, dotle je austrijska vojska opsjela Janik. Pošto je osmanskoj vojsci bilo važno da se osvoji ova strateško važna tvrđava, oni odluče prvo da osvoje Tatu pa će poslati vojsku u pomoć Janiku. Nakon žestoke topovske paljbe i naglih juriša, tvrđava Tata je opet bila osvojena. U međuvremenu, austrijska vojska je osvojila Janik. Kad se to pročulo u osmanlijskoj vojsci, serdar je naredio da vojska krene prema Janiku. Sredinom oktobra 1597. godine, Janik je opet osvojen, a nakon toga tvrđava je popravljena. U novembru iste godine, 1597. Idris-paša je smijenjen, a na položaj bosanskog valije je imenovan Bošnjak Gazi Hasan-paša Tiro, jedan od najslavnijih osmanskih vojskovođa.

## Reference 
*Biščević Vedad, "Bosanski namjesnici Osmanskog doba (1463-1878)" Sarajevo, 2006.
*Hadžihuseinović Salih Sidki Muvekit, "Povijest Bosne - I Knjiga" Sarajevo, 1999.

Kategorija:Bosna i Hercegovina u Osmanskom Carstvu
Kategorija:Paše
Het Wilhelmus

**Wilhelmus** je nizozemska himna. Sastoji se iz 15 strofa mada se u većini slučajeva samo dvije strofe izvode, prva i šesta.

## Tekst 
## Reference 
## Vanjski linkovi 
* 

Kategorija:Državne himne
Kategorija:Nizozemska
Komasacija

mini|Konsolidacija zemljišta

**Komasacija** ili **arondacija** je okrupnjivanje pulveriziranih (usitnjenih) posjeda u svrhu većih poljoprivrednih prihoda.
Komasacija obuhvata:

* ukrupnjavanje poljoprivrednih parcela i preraspodjelu vlasništva nad njima (smanjujući njihov broj);
* planiranje poljoprivredne proizvodnje;
* projektovanje, izgradnju i restauraciju (poljskih) puteva, irigacionih sistema i šumskih pojaseva;
* sprovođenje mera zaštite (zaštita voda, zemljišta, šuma, flore i faune, životne sredine).
## Reference 
## Vanjski linkovi 
* http://www.zakon.hr; Zakon o komasaciji u Hrvatskoj
* https://www.mvteo.gov.ba/data/Home/Dokumenti/Poljoprivreda/Strategic_Plan_for_Rural_Development_of_BiH___Eng.pdf

Kategorija:Privreda
Sofi Sinan-paša

**Sofi Sinan-paša** se smatra da je porijeklom iz Sofije u Bugarskoj. Dva puta je upravljao Bosanskim vilajetom. Prvi put je upravljao Bosnom od oktobra, 1600. do aprila, 1601. godine. 1604. godine bio je kajmekam velikog vezira Lala Mehmed-paše Sokolovića. U prilu, 1608. godine postavljen je po drugi put na položaj Bosanskog namjesnika, gdje će opet biti smijenjen nakon tri mjeseca, dok je za njegovog nasljednika imenovan Kuršumdži Mustafa-paša. Dok je Sofi Sinan-paša dva puta upravljao Bosnom, ništa se značajno nije dešavalo.

## Reference 
*Biščević Vedad, "Bosanski namjesnici Osmanskog doba (1463-1878)" Sarajevo, 2006.
*Hadžihuseinović Salih Sidki Muvekit, "Povijest Bosne - I Knjiga" Sarajevo, 1999.

Kategorija:Bosna i Hercegovina u Osmanskom Carstvu
Kategorija:Paše
Karakaš Mehmed-paša

**Karakaš Mehmed-paša** (? - 14. septembar 1621. godine) je imenovan bosanskim namjesnikom u decembru 1612. godine, još dok je bio na položaju dogandžibaše (vrhovni upravnik lova u Osmanskoj carevini) na sultanovom dvoru u Carigradu. Nakon deset mjeseci, imenovan je za begler-bega Kanjiže. Kasnije je bio namjesnik u više pokrajina, a 1619. godine postao je vezir Visoke porte i namjesnik u Budimu. Bio je zet sultana Osmana II (vl. 1618-1622). Sultan Osman ga je volio jer je bio veliki junak i čestit upravnik. Dok je trajao rat protiv Poljske, poginuo je 14. septembra 1621. godine u bitki kod Hoćina. Tadašnji veliki vezir Ohrili Husein-paša, bojeći se da ga ovaj ne zbaci sa vezirske stolice, poslao ga je u bitku, u sigurnu pogibiju. Kad je sultan za to saznao, svrgnuo ga je i mjesto njega za velikog vezira imenovao Hrvata Dilaver-pašu.

Dok je bio namjesnik Bosne ništa se značajno nije dešavalo.

## Literatura 
* Biščević Vedad, "Bosanski namjesnici Osmanskog doba (1463-1878)", Sarajevo, 2006.
* Hadžihuseinović Salih Sidki Muvekit, "Povijest Bosne - I Knjiga", Sarajevo, 1999.

Kategorija:Bosna i Hercegovina u Osmanskom Carstvu
Kategorija:Paše
SN 2006gy

mini|desno|Zračenje SN 2006gy u poređenju sa drugim supernovama
mini|Sn2006gy, CHANDRA snimak
**SN 2006gy** je ekstremno energična supernova otkrivena od strane američke svemirske agencije (NASA) 18. septembra 2006. godine. NASA smatra da je ova supernova najsvjetlije nebesko tijelo ikad otkriveno.
Prvo su je primijetili Robert Quimby i P. Mondol, , a potom ih je proučavalo nekoliko timova astronoma koji su koristili uređaje koji su obuhvatali opservatorije Chandra, Lick i Keck.  U maju 2007. NASA i nekolicina astronoma objavili su prve detaljne analize supernove, opisujući je kao "najsjajniju zvjezdanu eksploziju ikad zabilježenu".  Časopis Time popisao je otkriće SN 2006gy kao treće u Top 10 naučnih otkrića za 2007.

## Vanjski linkovi
*Astronomy Picture of the Day 10 May 2007
*Workshop on First Stars III website 
*Giant exploding star outshines previous supernovas (CNN.com)
*Space.com article on SN 2006gy.
**Star dies in brightest supernova*, BBC, Tuesday, 8 May 2007, 03:35 GMT
*The Greatest Show in Space, Time magazine Thursday, May 21st, 2007 Pages 56-57 
*Supernova may offer new view of early universe
*Lick Observatory Laser Guide Star Adaptive Optics
*PAIRITEL (telescope) website
*Image SN 2006gy

Kategorija:Supernove
Superjunak

**Superjunak** ili **Superheroj** je izmišljena ličnost koja se pojavljuje u stripovima, crtanim filmovima i filmovima. Superheroji imaju često nadljudske sposobnosti i moći.

## Karakteristike 
* **Moći i sposobnosti** kao što su mogućnost letenja, supersnaga, superbrzina, pojačana čula (većinom vid, sluh i miris). Neki superheroji nemaju nadljudske sposobnosti, ali posjeduju specijalne, kao što su poznavanje borilačkih vještina ili mogućnost upotrebe savremene tehnologije.
* **Jak moral** kao spremnost da se žrtvuju za druge bez očekivanja bilo kakve nagrade za to.
* **Kostim** koji je karakterističan za tog superheroja.
* **Tajni identitet** koji im omogućava da se kreću među normalnim ljudima, kao što su Clark Kent, Bruce Wayne ili Peter Parker (Superman, Batman i Spider-Man).
* **Maska** koja je većinom dio kostima uz pomoć koje sakrivaju svoj tajni identitet.
* **Simbol** koji se većinom nalazi na grudima superheroja. Primjeri su slovo S na Supermenovim grudima, Batmanov logo šišmiša na grudima ili Spider-Manov logo pauka na grudima.
* **Tajna baza** ili mjesto boravka koje je poznato samo superheroju i ponekad njihovim saradnicima, ljubavnicima ili poznanicima.
* **Glavni neprijatelj** koji je većinom supernegativac. Ova ličnost često ima moći ili sposobnosti slične superheroju.

Kategorija:Likovi iz stripova
Kategorija:Film
NBA 1983/1984.

**NBA sezona 1983-84** je bila 38. sezona NBA lige. 
	
## Događaji sezone 
* David Stern započinje mandat kao četvrti NBA komesar po redu.
* NBA doigravanje je prošireno sa 6 na 8 klubova po konferenciji.
* Kareem Abdul-Jabbar je prestigao Wilta Chamberlaina na vodećoj poziciji po broju pogodaka.
.
## Konačni poredak 
#### Istočna konferencija
| width="50%" valign="top" |
 
|}

#### Zapadna konferencija
| width="50%" valign="top" |
 
|}

*D - dobivene utakmice
*I - izgubljene utakmice
*% - omjer u procentima
*Z – zaostatak
***Š** – šampioni

## Reference 
Kategorija:NBA sezone
Iskender-paša

mini|desno|220px|Iskender Paşa predvodi pobjedničku osmanlijsku vojsku protiv Poljaka, u boju kod Tutora (1620). Autor slike: Walery Eljasz Radzikowski (1841-1905)
**Iskender-paša** bio je osmanski komandant, ćehaja slavnog osmanskog vojskovođe Gazi Hasan-paše Tira i punac poznatom osmanskom historičaru Ibrahimu Alajbegoviću Pečeviji.

## Biografija 
Rodom Bošnjak i bio je sin bosanskog spahije iz Pečuha. Po tome ga i zovu Iskender-paša Pečujlija ili Pečevija. Godine 1601. istakao se kao junak kod slavne odbrane Kanjiže u kojoj je zapovjednik tvrđave Gazi Hasan-paša Tiro porazio austrijsku vojsku. Nakon toga je bio upravnik u više sandžaka po Mađarskoj, a 1612. godine bio je begler-beg Kanjiže, dok je u oktobru 1613. godine imenovan za bosanskog namjesnika. Nakon godinu i po dana smijenjen je sa tog položaja, ali je nakon osam mjeseci opet vraćen na isti položaj.

U međuvremenu došlo je do građanskog rata u Moldaviji između osmanlijskih saveznika i njenih neprijatelja, te je 1617. godine Iskender-paša po naredbi digao bosansku vojsku na Moldaviju sa oko 10.000 vojnika. Na tom pohodu mu se pridružio Sarhoš Ibrahim-paša Memibegović, tadašnji namjesnik Silistrije, gdje su zajedno razbili neprijateljsku vojsku. Iskender-paši je zauzvrat za ovu uslugu, po carskoj milosti, dodijeljen položaj vezira na Visokoj porti. Godine 1617. kada je sultan odlučio da kazni kozačke odmetnike koji su izašli na Crno more, on je ponovo poslao Iskender-pašu kao serdara ili zapovjednika osmanske vojske u Evropi. Nakon toga Osmanlije su prisillii kozake na mirovni ugovor.

Kad se vratio u Bosnu, u to vrijeme, ona je bila puna odmetnika, te je Iskender-paša uredio čete i sam se stavio na čelo, pa je iskorijenio odmetnike po cijeloj zemlji. Slijedeće godine on je imenovan Rumelijskim begler-begom. Dok se nalazio na tom položaju, on primi zapovijed da sa evropskom vojskom ode u Moldaviju i uguši ustanak, koji je digao vojvoda Konstantin.

Kada je slavno završio ovaj vojni pohod, imenovan je muhafizom (braniocem) Ozije i seraskerom (glavni vojni komadant) protiv vojvode Gašpara i Poljske. Sa namjesnicima Rumelije, Nikopolja i Vidina i sa tatarskim hanom Džanibekom, Iskender-paša je na obali Dnjestra u blizini Jašija u Rumuniji izvojevao jednu od slavnih osmanskih pobjeda, gdje je poginulo oko 10.000 neprijateljskih vojnika. Nedugo iza toga, 1620. godine Iskender-paša je poginuo od ruke od svojih sluga. Historija ga hvali kao velikog komadanta i hrabrog junaka.

## Reference 
*Biščević Vedad, "Bosanski namjesnici Osmanskog doba (1463-1878)", Sarajevo, 2006.
*Hadžihuseinović Salih Sidki Muvekit, "Povijest Bosne - I Knjiga", Sarajevo, 1999.
*Joseph von Hammer, "Historija Turskog/Osmanskog Carstva - II Knjiga", Zagreb, 1979.
*http://books.google.com/books?id=Xd422lS6ezgC&pg=PA191#v=onepage&q&f=false

Kategorija:Bosna i Hercegovina u Osmanskom Carstvu
Kategorija:Paše
Isra i Mi'radž

[mini|desno|250px|[Mesdžidul-aksa|Džamija Al-Aksa u Jerusalemu do kojega je došao Muhammed u prvom dijelu putovanja]]
**Isra i Miradž** () prema islamskom vjerovanju, predstavljaju dva dijela putovanja koje je Muhammed imao u jednoj noći, 26/27. redžeba godinu prije Hidžre, 620. ili 621. Mnogi islamski učenjaci smatraju da se to putovanje dogodilo fizički, dakle i dušom i tijelom, dok drugi smatraju da se desio samo kao duhovno putovanje (astralno). Ukratko je to putovanje opisano u Kur'anu u suri koja nosi naziv El-Isra (noćno putovanje), (Kur'an Sura El-Isra) a dosta više detalja je navedeno u hadisima.

Isra i Mi'radž predstavljaju jednu od najvećih mudžiza posljednjeg poslanika Muhammeda.

## Isra 
U hadisima se prenosi da je Muhammed odmarao u blizini Kabe u Meki, kada mu je došao melek Džibril i doveo mu krilatu životinju Buraka. Burak je tada na svojim leđima odveo Muhammeda do *Hrama dalekog*. Lokacija ovog Hrama nije navedena u Kur'anu, ali po hadisima, to je Mesdžidul-Aksa u Jerusalemu. Tu je Muhammed predvodio molitvu svim prijašnjim Poslanicima (isra) a zatim uzjahao Buraka ponovo.

## Miradž 
U drugom dijelu putovanja Muhammed je odveden na putovanje kroz sedam nebesa. Na svakom od njih je pričao i susreo se sa nekim od prijašnjih poslanika kao što su: Ibrahim, Musa i Isa, a zatim ga je Džibril odveo do Allahovog prijestolja (Arša).
 
Nakon što se Muhammed vratio u Meku i ispričao svoj doživljaj, većina stanovnika Meke mu nije vjerovala, čak i njegovi dotadašnji sljedbenici su se pokolebali i izrazili sumnju. Tada je Ebu-Bekr, ashab Muhammedov i prvi od pravednih halifa rekao: "Čudite se da je Muhammed s.a.v.s u jednoj noći otputovao do Mesdžidul-Aksa i nazad? Pa ja sam mu povjerovao i više od toga a to je da prima objavu sa nebesa".

## Isra i Mi'radž u Kur'anu 
Ovaj događaj se spominje u dvije sure Kur'ana. U suri El-Isra, odmah na početku, u prvom ajetu se kaže:

U drugoj suri, suri En-Nedžm se kaže:

## Detaljniji opis putovanja iz hadisa 
## Lejletul-Miradž 
Događaj Isre i Miradža se obilježava širom svijeta pa i u Bosni i Hercegovini svake godine i ta manifestacija se naziva *Lejletul-Miradž*.

## Također pogledajte 
* Mudžiza

## Reference 
## Literatura 
* "Muhamed" -Mustafa Mahmud
* "Zapečaćeni dženetski napitak" -Safijurahman Elmubarekfuri

## Vanjski linkovi 
* Članak o Isra i Miradž

Kategorija:Islam
Kategorija:Historija islama
Kategorija:Događaji o kojima se govori u Kur'anu
Kategorija:Muhammedov život
NBA 1968/1969.

**NBA sezona 1968-69** je bila 23. sezona NBA lige. 
	
## Događaji sezone
* Phoenix Suns i Milwaukee Bucks počinju igrati u NBA ligi, čime se liga proširuje na 14 klubova.
* Hawksi su se preselili iz St. Louisa u  Atlantu.
	
## Konačni poredak 
#### Istočna grupa
#### Zapadna grupa
*D - dobivene utakmice
*I - izgubljene utakmice
*% - omjer u procentima
*Z – zaostatak
***Š** – šampioni

## Reference 
Kategorija:NBA sezone
NBA 1967/1968.

**NBA sezona 1967-68** je bila 22. sezona NBA lige. 
	
## Događaji sezone
* Seattle SuperSonics i  San Diego Rockets postaju novi članovi NBA lige, čime se liga proširuje na 12 klubova.
* NBA liga povećava broj utakmica u regularnom djelu sezone sa 81 na 82, koliko se i danas igra.
	
## Konačni poredak 
#### Istočna grupa
#### Zapadna grupa
*D - dobivene utakmice
*I - izgubljene utakmice
*% - omjer u procentima
*Z – zaostatak
***Š** – šampioni

## Reference 
Kategorija:NBA sezone
Fagot

[mini|desno|200px|Zbirka fagota kroz historiju, od [Barok|ranobaroknog do modernog perioda zajedno s klasičnim kontrafagotom]]
**Fagot** je drveni puhački instrument s dvostrukim piskom koji proizvodi duboke, tamne i plemenite tonove. Pogodan je za melodije šaljivog ili tajanstvenog ugođaja.

Služi kao bas u grupi drvenih puhačkih instrumenata. Napravljen je od jedne duže i jedne kraće cijevi, koje se spajaju u zajedničkom koljenu. Ima 14 otvora, koji se pokrivaju prstima i poklopcima. Kod fagota postoje tri registra: duboki, srednji i visoki. U orkestrima se dobro slaže s ostalim instrumentima, naročito s gudačkima.

## Historija 
Moderni fagot razvijen je u 16. stoljeću od instrumenta poznatog po različitim imenima: u Engleskoj se zvao "curtail", u Francuskoj "fagot" ili "bason", u Njemačkoj "dulcian" ili "fagott", u Italiji "fagotto", i u Španiji "bajon". Ovaj predak fagota, na kojem se također sviralo s dvostrukim piskom, bio je oblikovan iz jednog komada drveta, a ne iz četiri odvojena dijela kao današnji fagot. Početkom 17. stoljeća bilo je šest veličina fagota u rasponu dužine od 24&nbsp;cm, pa sve do 144,5&nbsp;cm. Francuski fagot u istom stoljeću transformisan je iz jednodijelnog bas-fagota u četverodijelni instrument. U 18. i 19. stoljeću postepeno je razvijan i poboljšavan. Razvijen je od modela s tri metalne tipke za sviranje iz 1713, na kojem se sviralo za vrijeme Mozarta, do modela sa šest metalnih tipki za sviranje za vrijeme Haydna, pa do sadašnjih verzija od 17 do 24 metalnih tipki za sviranje. Dvije škole za pravljenje fagota nastale su 1880: francuska pod Buffetom i njemačka pod Heckelom. Svaki je imao vlastita rješenja za proizvodnju tona, položaj prstiju pri sviranju i intonaciju.

U najranijoj muzici napisanoj za fagot predviđeno je da ovaj instrument svira samo bas-liniju i to je uglavnom vezano za dio *continuo*. Zatim je 1678. postao dio orkestara za francuske opere, kada je Jean Baptiste Lully koristio fagote u operi *Psyché*.

Tokom 18. stoljeća napisana je solistička i orkestarska muzika za fagot, podižući njegovu važnost u orkestru, čime se počinje odvajati od uloge samo pratnje u *continuu*.

Danas se često koristi u simfonijskim orkestrima, operi, a odnedavno u savremenim mjuziklima, na televiziji i u filmskoj muzici. Bezbroj kompozitora pisalo je za fagot, posebno u 18. stoljeću, a repertoar uključuje impresivne muzičke dionice u orkestarskim djelima, ansamblima muzike za drvene puhačke instrumente i mnogobrojne solo koncerte za fagot.

## Reference 
## Vanjski linkovi 
* http://www.bassoonresource.org/timeline4.htm
* https://www.vsl.co.at/en/Bassoon/History

Kategorija:Drveni puhački instrumenti